Значителна е неговата роля за победата на сиуксите в Битката при Литъл Бигхорн, в която те разгромяват предвожданата от подполковник Джордж Армстронг Къстър Седма кавалерия на 25 юни 1876 г. В месеците след тази битка Седящия бик избягва от САЩ в Ууд Маунтин, Саскатчеуан, Канада. Там остава до 1881 г., когато се предава на американските власти. Малък остатък от неговата група с вожд Уамблиги решава да остане в Ууд Маунтин. След неговото завръщане в САЩ, той за кратко пътува като изпълнител в шоуто „Дивия Запад“ на Бъфало Бил.